|  |  |
| --- | --- |
|  |  |

**“Ijro.gov.uz” elektron tizimida qonunchilik hujjatlari va topshiriqlar ijrosini taʼminlashda Davlat aktivlarini boshqarish agentligida ijro intizomi holati toʻgʻrisida   
MAʼLUMOT**

Davlat aktivlari agentligining rasmiy veb-saytida “Ijro intizomiga doir hujjatlar” nomi bilan alohida sahifa ochilib, tegishli maʼlumotlar joylashtirib borilayotgani maʼlum qilinadi. Jumladan, joriy muddat oraligʻida Oʻzbekiston Respublikasi Prezidentining 2025-yil 25-iyuldagi “Davlat organlari va tashkilotlarda ijro intizomini yanada mustahkamlashning qoʻshimcha chora-tadbirlari toʻgʻrisida” PF-117-son Farmoni, Davlat aktivlari agentligining ushbu Farmon ijrosini taʼminlash yuzasidan ishlab chiqilib, tasdiqlangan buyrugʻi hamda Chora-tadbirlar rejasi joylashtirildi. Havola:

Joriy yilning oʻtgan davrida “Ijro.gov.uz” tizimidaDavlat aktivlari agentligiga kelib tushgan Oʻzbekiston Respublikasi qonunlari, Oʻzbekiston Respublikasi Prezidenti va Hukumat hujjatlaridan jami **2694 ta topshiriq nazoratga olingan boʻlib,** shundan **1563 ta**sining ijrosi toʻliq taʼminlanib, bugungi kun holatiga **1131 ta** topshiriqlarning ijrosini taʼminlash boʻyicha zarur chora-tadbirlar amalga oshirilmoqda.

Shuningdek, joriy yilning sentyabr oyida Davlat aktivlari agentligi asosiy ijrochi boʻlgan **58 ta** topshiriqning ijrosi toʻliq va oʻz muddatlarida taʼminlandi.

Oʻz navbatida, Davlat aktivlari agentligi tomonidan ijro muddati 2025-yil **oktabr** oyida belgilangan jami **829 ta** topshiriqning ijro holati yana bir bor tahlil qilinib, uni taʼminlash boʻyicha kalendar jadvali hamda “Yoʻl xarita”si tasdiqlanib, koʻrilgan choralar natijasida **422 ta**sini**ng** ijro muddatidan avval toʻliq taʼminlanib, bugungi kun holatiga **407 ta**sining ijrosini taʼminlash boʻyicha amaliy choralar koʻrilmoqda.

Bunda, barcha topshiriqlar ijrosini taʼminlash boʻyicha Davlat aktivlari agentligining masʼul direktor oʻrinbosarlari, markaziy apparat tarkibiy boʻlinmalari va tizim tashkilotlari rahbarlariga aniq topshiriqlar berilgan.

Bundan tashqari, qonunchilik hujjatlari va topshiriqlar ijrosini taʼminlashda ijro intizomini buzgan tarkibiy boʻlinmalar va tizim tashkilotlarining masʼul rahbar va xodimlariga nisbatan tegishli tartibda **intizomiy chora tadbirlari** koʻrib borilmoqda.

Ijro intizomini mustahkamlash masalalari Davlat aktivlari agentligi ishchi yigʻilishlarida har chorak yakuni bilan, Davlat aktivlari agentligi rahbariyati ishtirokida **haftada 2-marta** (dushanba, juma kunlari) oʻtkaziladigan yigʻilishlarda muhokama qilib borilmoqda.

Bugungi kunda topshiriqlar ijrosini toʻliq taʼminlash boʻyicha ishlar davom ettirilmoqda.